Ekstra Bladet: Bille Nielsen måtte fjerne 40 hagl fra armen
Det ble onsdag kjent at tre personer er siktet for drapsforsøk på 30-åringen i hans eget hjem på Sydhavnen i København . Tilstanden til fotballprofilen er ukjent, men han skal ikke være livstruende skadet. 30-åringen, som spilte i Rosenborg fra 2013 til 2014, skal ha blitt skutt i underarmen med en hagle, ifølge danske Ekstra Bladet. Det skal bare ha vært avfyrt ett skudd med haglpatroner, som består av flere mindre kuler eller hagl som sprer seg. Ifølge avisens opplysninger måtte Bille Nielsen fjerne 40 hagl fra armen, men dette er ikke bekreftet fra politiet. Totalt tre personer er siktet i saken, og én er fortsatt på frifot, sier etterforskningsleder Thomas Marko Juhl i København-politiet til Ekstra Bladet. De to pågrepne nekter begge straffskyld. Det skal være snakk om en kvinne i 20-årene fra modellbransjen og en mann i 30-årene med tilknytninger til MC-miljøet i København. Politiet ønsker av hensyn til etterforskningen ikke å svare på om våpenet som ble brukt er funnet. Dagen før drapsforsøket delte Bille Nielsen dette bildet på Instagram, med teksten: « – Deilig med gode mennesker rundt seg» Hans tidligere trener i Lyngby, Mark Strudal, tok nyheten svært tungt da han pratet med Berlingske Tidende. – Jeg har vært nervøs for dette her fra det øyeblikket han var ferdig i Lyngby, sier han til den danske avisen. Strudal ga spissen en «ny sjanse» etter fengselsoppholdet hans i Monaco i sommer, men kontrakten hans med Lyngby ble terminert etter at 30-åringen ble pågrepet med luftpistol i Københavns gater. – Han har behov for kjærlighet, trygghet og varme, mener Strudal. 30-åringen hadde en betent tid i Rosenborg, men han sørget også for cupfinale-plass:
En person er fortsatt på frifot etter drapsforsøket mot fotballspilleren Nicki Bille Nielsen.